OKAS-tiedote 24.4.2026
Hyvä jäsen, muutamia kevään tapahtumia on jäljellä! Lisäksi liitto haluaa tiedottaa okasilaisille kevään ja alkusyksyn matkoista. Ilmoittautuminen niihin on alkanut!
JÄSENTAPAHTUMA
Erikoislääkäri Miikka Peltomaa: Uni ja musiikki – ihmeelliset lääkkeet
6.5.2026 klo 14.00–16.00
Kompassi, Piispanportti 10
KULTTUURITAPAHTUMA
Suomen kansallisoopperan pääharjoitus: Luonnotar ja Jolanta
11.5.2026 klo 18.00–20.00
Kansallisooppera
MUU TAPAHTUMA
Kevätjuhla
20.5.2026 klo 16.00–19.00
Factory Iso Omena
Kaikkiin OKASin tilaisuuksiin tulee ilmoittautua ennakkoon, keskiviikon tilaisuuksiin viimeistään edeltävänä sunnuntaina joko tavalla 1. tai 2. 
1. Yhdistyksen tapahtumakalenteri Kotisivulla.
2. SenioriAppi (suositeltavin tapa). Senioriappiin linkki löytyy Kotisivun pääsivulta ylhäältä.
JOS ONGELMIA ILMOITTUTUMISESSA, OTA YHTEYS RIITTAAN, NIIN RIITTA AUTTAA!
Ilmoittautuminen ajoissa (sunnuntaina) on tärkeää, jotta kaikki saavat istumapaikan ja tarjoilut riittävät kaikille! 
Tarjoilut tilataan etukäteisilmoitusten mukaan. Myöhässä tulleet ilmoittautumiset eivät rekisteröidy.
Ilmoita myös mahdolliset ruoka-aineallergiat etukäteen emännälle:
Riitta Salvén ri.salven(et)gmail.com, 050 358 9405. 
Jos et ilmoittautumisesta huolimatta pääse paikalle, niin ilmoita myös peruutus ajoissa.
Osallistumismaksu maksu (sis. tilavuokran, esiintyjän palkkion sekä kahvin ja pullan) on 4,00 euroa ja se kerätään kaikilta ilmoittautuneilta ennen tilaisuuden alkua.
Maksaa voi kortilla, jossa on lähimaksuominaisuus tai käteisellä tasarahalla.
 
OKAS-LEFFATREFFIT  28.4.2026
Hei kaikki elokuvan ystävät. Pitkästä aikaa Finnkinon ohjelmistossa on elokuva, jota esitetään Isossa Omenassa iltapäivänäytöksenä.

Elokuva on Primavera ja esitysaika on tiistaina 28.4.2026 klo 15.20., sali 3 ja kesto 1h 51min.
Elokuva sijoittuu Venetsiaan 1700-luvun alkupuolelle. 
Pietan orpokodissa kasvatetaan hylätyistä tytöistä muusikoita. Pietan orkesteri on kuulu kautta Euroopan, onhan orpokoti kouluttanut muusikoita jo satoja vuosia. Orpotytöt soittavat kirkon parvella ristikon takana, jotta äveriäs seurapiiriyleisö voi paremmin keskittyä musiikkiin. Pietan johtokunta pestaa säveltäjän uransa kanssa kamppailevan Antonio Vivaldin (Michele Rondino) orkesterin opettajaksi. Poikkeuksellisen lahjakas Cecilia (Primaveran pääosassa hehkuva Tecla Insolia) nousee ykkösviulistiksi. Euroopan aateliset ja kruunupäät matkustavat Venetsiaan kuullakseen Vivaldin sävellyksiä ja Pietan orkesteria - mutta musiikki ei avaa orpokodin lukittuja portteja. Cecilia haluaa maailmalle, eikä anna vastoinkäymisten lannistaa vapaudenkaipuutaan.
Tavataan lipunmyyntipaikalla.
Tervetuloa mukaan!
Terveisin Eila ja Lea
P.S. Elokuvan jälkeen voimme vaihtaa ajatuksia kahvikupposen ääressä esim. Coffee House-kahvilassa (lähellä Clas Olssonia).
 
IKÄÄNTYNEIDEN PALVELUOPPAAN KEHITTÄMINEN
Länsi-Uudenmaan hyvinvointialue haluaa kehittää ikääntyneiden palveluopasta niin, että se vastaa entistä paremmin asukkaiden tarpeita. Oppaassa on tietoa sekä kaikille kohdennetuista että erityisesti iäkkäämmille hyvinvointialueen asukkaille tarkoitetuista palveluista. Vastaamalla kyselyyn 10.5. mennessä pääset vaikuttamaan seuraavan palveluoppaan sisältöön. Kyselyyn pääsee täältä:
Ikääntyneiden palveluoppaan uudistamiseen liittyvä vaikuttamismahdollisuus; Päivitämme ikääntyneiden palveluopasta – vastaa kyselyyn | Länsi-Uudenmaan hyvinvointialue
 
Tilaa Osallistu ja voi hyvin Espoossa -uutiskirje!
 
UUDENMAAN KANSALLINEN SENIORIPIIRI HALUAA ILMOITTAA SEURAAVAT MATKAT TIEDOKSI OKASILAISILLE
Hyvä seniori,
Uudenmaan kansallinen senioripiiri ry on aloittanut yhteistyön Helsingin kansallisen senioripiirin kanssa.Yhteistyötä tullaan tekemään erityisesti koulutusten järjestämisessä. Helsingin piiri tarjoaa Uudenmaan piirin yhdistysten jäsenille mahdollisuuden osallistua myös piirin järjestämille matkoille. Voit ilmoittautua alla oleville kesällä ja syksyllä toteutettaville matkoille. Jokaisella matkalla on jo 20 ilmoittautunutta, joten matka toteutuu. Kaikissa on myös vielä tilaa. Katso tarkemmat tiedot ja ilmoittautumisohjeet alla olevista kuvauksista tai liitteistä. Lämpimin terveisin Leena,Uudenmaan kansallisen senioripiirin puheenjohtaja
Nyt katseet kohti kesää ja ilmoittautumaan piirin matkoille!
Katri - Musikaali Katri-Helenan elämästä Valkeakosken kesäteatterissa torstaina 2.7.2026
Lähtö Kiasmalta klo 10.00 ja paluu Kiasmalle n. klo 17.00 Musikaali Katri tuo kauniin kesämaiseman keskelle uskomattoman voimanaisen elämäntarinan. Sykähdyttävät ja pysähdyttävät hetket kulkevat toivon, valon ja hersyvän naurun rinnalla. Esitys on kunnianosoitus taiteilijalle, jonka musiikki koskettaa ja tanssittaa yli sukupolvien. Käsikirjoittaja-ohjaaja on Heikki Paavilainen ja koreografina tunnettu Katri Riihilahti. Katrin nimiroolin esittää upeaääninen näyttelijä Natalil Lintala. Ennen teatterinäytöstä nautimme seisovan pöydän hotelli Waltikassa. Teatterissa paikat riveiltä 5 ja 6. Väliajalla leivoskahvit. Hinta: 135€/henkilö
Ilmoittautuminen: 3.5.2026 mennessä Pohjolan Matka Oy:lle myynti@pohjolanmatka.fi tai puh. 0201 303303 (ma-pe klo 9-16) tai nettisivujen kautta www.pohjolanmatka.fi/teemamatkat. Lisätietoja: Pirjo Harjula 040 4172944 tai Tarja Rinne 040 7280766
Peruutus ym. ehdot: liitteenä olevassa matkaohjelmassa
 
Sibelius festivaaleille Lahteen 28.-29.8.2026
Musiikkia, kulttuuria ja kartanoromantiikkaa
Sibelius-festivaali kokoaa Sibeliuksen ystävät yhteen ja tarjoaa heille elämyksellisiä hetkiä Lahdessa. Mutta tähän matkaan sisältyy musiikin lisäksi paljon muutakin. Ensimmäisenä päivänä lounastamme ja käymme Lahden kiitetyssä Malva-museossa sekä Lahden radio- ja TV-museossa.
Sibelius-festivaali pidetään Sibelius-talossa. Ennen konserttia meillä on johdatus illan esityksiin. Konsertin kapellimestarina on Hannu Lintu, pianossa Kirill Gerstein sekä kuorona Ylioppilaskunnan laulajat. Ohjelmistossa on mm. Sibeliuksen Valse Triste, Sinfonia nro 3 ja Finlandia sekä Busonin pianokonsertto. Konsertin jälkeen nautimme yhdessä iltapalaa hotellin ravintolassa.
Majoitumme keskeisellä paikalla sijaitsevassa Scandic Lahti City hotellissa. Seuraavana päivänä pääsemme tutustumaan yhteen Suomen vanhimmista kartanomuseoista, Urajärven kartanoon. Lounaan nautimme puolestaan Vierumäellä.
Hinta: 335€ - 360€ (35-25 lähtijää), yhden hengen lisä 75€, toimistomaksu 12€
Ilmoittautuminen: 30.5.2026 mennessä Pohjolan Matka Oy:n myyntipalvelu puh. 0201 303303 (ma-pe 9-16) tai sähköpostilla myynti@pohjolanmatka.fi tai nettisivujen kautta www.pohjolanmatka.fi/teemamatkat
Lisätietoja: Tarja Rinne 040 7280766 tai Pirjo Harjula 040 4172944
Peruutus ym. ehdot: liitteenä olevassa matkaohjelmassa
**
Hurmaavaan Kööpenhaminaan 2.-4.10.2026
Nyt tarjolla kolmen päivän matka Tanskan viehättävään pääkaupunkiin Kööpenhaminaan. Aamulla Finnairin reittilento Kööpenhaminaan. Majapaikkamme hotel Richmond sijaitsee keskustassa, vain 10 minuutin päässä Strogetistä, Euroopan pisimmästä kävelykadusta. Kaupunkiin on muutenkin helppo tutustua jalkaisin. Ensimmäisenä päivänä meillä on laaja kiertoajelu, jossa näemme lähes kaikki Kööpenhaminan tärkeimmät kohteet. Välillä syömme lounaan ja päivän päätteeksi illallisen hotellissa. Toisena päivänä teemme kanavaristeilyn, nautimme Smörrebröd-lounaan ja illan vietämme Tivolissa, jossa myös illallinen nautitaan. Kolmantena päivänä käymme vielä kahdessa hienossa kohteessa. Ensin Louisianan taiteen museossa, jota pidetään yhtenä Skandinavian tärkeimmistä modernin taiteen museoista. Lounaan jälkeen vierailemme Karen Blixenin museossa. Siellä Karen Blixen eli nuoruutensa ja asui Afrikasta palattuaan.
Hinta : min 30 lähtijää 1 290€, min 20 lähtijää 1 395 €, yhden hengen lisämaksu 150 €.
Ilmoittautuminen: 29.5.2026 mennessä suoraan Pohjolan Matka Oy:n myyntiin puh. 0201303303 (ma-pe 9-16) tai myynti@pohjolanmatka.fi
Lisätietoja: Tarja Rinne 040 7280766, taiju.rinne@gmail.com
Peruutus ym ehdot: liitteenä olevassa matkaohjelmassa
KATSO KOLME LIITETTÄ, joissa em. matkat esitelty!

Yhteistyöterveisin
Anneli Alatalo, tiedottaja
anneli.alatalo@gmail.com
Yhdistyksen kotisivut: http://olari.senioriyhdistys.fi
Yhdistyksen Facebook-sivut:  https://www.facebook.com/Olarinseniorit?checkpoint_src=any
 

